ai4bharat/Pralekha huggingface dataset:
وزارت خزانہ
انکم ٹیکس ڈپارٹمنٹ نے رائے پور میں چھاپے مارے
نئی دہلی 24 جون 2021: انکم ٹیکس محکمے کو خفیہ اطلاعات ملی تھیں کہ کچھ لوگ رائے پور، چھتیس گڑھ میں بنا حساب کتاب کی مالی لین دین کرنے والے ہیں جو کافی بڑی رقم ہے۔ مزید چھان بین کرنے کے بعد یہ خفتیہ اطلاع درست پائی گئی اور حوالہ ڈیلر کی شناخت کرلی گئی۔
اس کے نتیجے میں محکمے نے 2021-06-21 کو رائے پور سے سرگرم حوالہ آپریٹر کے خلاف تلاشی اور ضبطی کی کارروائی کی۔ اس کارروائی میں رائے پور میں چار ٹھکانوں کا احاطہ کیا گیا۔ یہ لین دین کرنے کا طریقہ اس طرح کا تھا کہ اس میں نہ صرف یہ کہ خریداری اور فروخت کا اندراج ہوتا تھا بلکہ بنا حساب کتاب کی رقومات کو ادھر سے ادھر پہنچانے اور اصل شخص تک انھیں پہنچانے کا بھی انتظام تھا۔
تلاشی کے دوران تقریبا چھ کروڑ روپے نقد رقم ضطب کی گئی۔ ایک کمپیوٹر ہارڈ ڈسک کی شکل میں کئی ڈیجیٹل آلات اور پین ڈرائیور پکڑے گئے جن میں حوالہ لین دین کی تفصیلات ہیں۔ ان کا تجزیہ کیا جارہا ہے اور جانچ پڑتال کے ذریعہ یہ پتہ لگانے کی کوشش کی جارہی ہے کہ اس پورے عمل میں کتنی رقومات کا لین دین ہورہا تھا۔ ابتدائی چھان بین سے پتہ چلا ہے کہ یہ حوالہ لین دین سو کروڑ روپے سے بھی زیادہ ہوسکتا ہے۔
کابینہ
مرکزی کابینہ نے 15 نومبر کو جن جاتیہ گورو دیوس کے طور پر اعلان کرنے کو منظوری دی
15 نومبر کو بھگوان برسا منڈا کی جینتی ہے
قبائلی لوگوں، ثقافت اور حصولیابیوں کی قابل فخر تاریخ کی پذیرائی کرنے اور اس کا جشن منانے کے لیے 15 نومبر سے 22 نومبر 2021 تک ہفتہ بھر چلنے والے پروگرام کا انعقاد
وزیر اعظم جناب نریندر مودی کی صدارت میں مرکزی کابینہ نے آج 15 نومبر کو جن جاتیہ گورو دیوس کے طور پر اعلان کرنے کو منظوری دے دی ہے۔ یہ تین بہادر آدیواسی مجاہدین آزادی کی یادگار کو وقف ہے تاکہ آنے والی نسلیں ملک کے تئیں ان کی قربانیوں کے بارے میں جان سکیں۔ سنتھال، تامار، کول، بھیل، کھاسی اور میزو جیسی کئی قبائلی برادریوں کے ذریعے مختلف تحریکوں کے ذریعے بھارت کی جدوجہد آزادی کو مضبوط کیا گیا تھا۔ قبائلی برادریوں کی انقلابی تحریکوں اور جدوجہد کو ان کی بے پناہ ہمت اور اعلیٰ قربانیوں کی وجہ سے جانا جاتا ہے۔ ملک کے مختلف علاقوں میں برطانوی نو آبادیات کے خلاف آدیواسی تحریکوں کو قومی جدوجہد آزادی سے جوڑا گیا اور اس نے پورے ملک میں ہندوستانیوں کو آزادہ کیا۔ حالانکہ، ملک کے زیادہ تر لوگوں کو ان آدیواسی شخصیات کے بارے میں زیادہ معلومات نہیں ہے۔ سال 2016 کی یوم آزادی کے موقع پر وزیر اعظم جناب نریندر مودی کی تقریر کے مطابق، حکومت ہند نے ملک بھر میں 10 قبائلی مجاہدین آزادی کے میوزیم کو منظوری دی ہے۔
15 نومبر کو جناب برسا منڈا کی جینتی ہوتی ہے، جن کی ملک بھر کی آدیواسی برادریوں کے ذریعے بھگوان کے طور پر پوجا کی جاتی ہے۔ برسا منڈا نے برطانوی نوآبادیاتی حکومت کے ظالمانہ نظام کے خلاف بہادری سے لڑائی لڑی اور ’اُلگولان‘  کی اپیل کرتے ہوئے برطانوی استحصال کے خلاف تحریک کی قیادت کی۔ کابینہ کا آج کا یہ اعلان آدیواسی برادریوں کی قابل فخر تاریخ اور تہذیبی وراثت کو قبولیت فراہم کرتی ہے۔ یہ جن جاتیہ گورو دیوس ہر سال منایا جائے گا اور تہذیبی وراثت کے تحفظ اور شجاعت، مہمان نوازی اور قومی افتخار کی ہندوستانی قدروں کو فروغ دینے کے لیے آدیواسیوں کی کوششوں کو منظوری دے گی۔ رانچی میں قبائلی مجاہدین آزادی میوزیم کا افتتاح وزیر اعظم جناب نریندر مودی کے ذریعے کیا جائے گا جہاں بھگوان برسا منڈا نے آخری سانس لی تھی۔
حکومت ہند نے قبائلی لوگوں، ثقافت اور حصولیابیوں کی قابل افتخار تاریخ کے 75 سال پورے ہونے کا جشن اور اس کا اتسو منانے کے لیے 15 نومبر سے 22 نومبر 2021 تک ہفتہ بھر چلنے والی تقریب کے انعقاد کا منصوبہ بنایا ہے۔
اس پروگرام کے حصہ کے طور پر، ریاستی حکومتوں کے ساتھ مشترکہ طور پر کئی سرگرمیوں کا منصوبہ بنایا گیا ہے۔ ہر ایک سرگرمی کا بنیادی موضوع ہندوستانی جدوجہد آزادی میں قبائلی لوگوں کی حصولیابیوں، حکومت ہند کے ذریعے تعلیم، صحت، معاش، بنیادی ڈھانچے اور ہنرمندی کی تعمیر کے لیے کیے گئے متعدد فلاحی اقدام کو نمایاں کرنا ہے۔ ان پروگراموں میں بے مثال آدیواسی تہذیبی وراثت، جدوجہد آزادی میں ان کے تعاون، رسم و رواج، حقوق، روایات، پکوان، صحت، تعلیم اور معاش کو بھی نمایاں کیا جائے گا۔
بندرگاہوں، جہاز رانی اور آبی راستوں کی وزارت
بندرگاہوں، جہاز رانی اور آبی گزرگاہوں کی وزارت التواء میں پڑے معاملات کو نمٹانے کی خصوصی مہم - تیسری سوچھتا مہم - کے لیے تیار
بندرگاہوں، جہاز رانی اور آبی گزرگاہوں کی وزارت آنے والے کل کو صاف ستھرا اور زیادہ موثر بنانے کے اہداف کی خاطر پوری طرح پرعزم ہے اور ان کے حصول کے لیے ہمہ جہت کوششیں کر رہی ہے۔ نومبر 2022 سے اگست 2023 کے دوران دوسری سوچھتا مہم کے دوران بندرگاہوں، جہاز رانی اور آبی گزرگاہوں کی وزارت نے نمایاں كامیابی حاصل کی ہے۔ اس رُخ پر تمام بڑی بندرگاہوں اور وزارت کے دیگر ماتحت / منسلک دفاتر نے انتھک کام کیا ہے۔
وزارت نے 411 میں سے 340 عوامی شکایات کا ازالہ کیا ہے۔ 456 صفائی مہمات کا اہتمام کیا۔ نتیجے میں اردگرد کو صاف ستھرا اور زیادہ پائیدار بنایا گیا۔ تقریباً 12425 مربع فٹ جگہ صاف کر دی گئی ہے۔ اس سوچھتا مہم سے 25,46,76,157 روپے کی آمدنی بھی ہوءی ہے۔ اس عمل كے دوران 62,612 پرانی فائلوں کی نشاندہی کی گئی اور ان کو ختم کیا گیا۔
انتطامی اصلاحات اور عوامی شمایات كے محكمے كی جانب سے مشق کو مزید تحریک دینے کے لیے فیصلہ كے مطابق بندرگاہوں کی جہاز رانی اور آبی گزرگاہوں کی وزارت صفائی کو ادارہ جاتی بنانے اور التوا کو کم کرنے کے لیے 2 سے 31 اکتوبر 2023 تک تیسری خصوصی مہم کوبھی عمل میں لاءے گی۔بندرگاہوں، جہاز رانی اور آبی گزرگاہوں کی وزارت اور اس کے ماتحت/منسلک دفاتر مثلاً پورٹس، اے ایل ایچ ڈبلیو، ایس سی آءی، ڈی جی ایل ایل، آءی ڈبلیو اے آءی، ایس سی ایل ایس ڈی سی ایل، آءی پی آر سی ایل، آءی ی اے وغیرہ زیر التواء معاملات  تیسری خصوصی مہم میں فعال طور پر حصہ لیں گے۔ اس مہم کے دوران وزارتوں/ محکموں اور ان سے منسلک/ ماتحت دفاتر کے علاوہ فیلڈ/ آؤٹ سٹیشن دفاتر پر خصوصی توجہ دی جائے گی۔
انتظامی اصلاحات اور عوامی شکایات کا محکمہ  مہم کی نگرانی اور نفاذ کے لیے نوڈل محکمہ ہوگا۔ حکومت نے 2021 اور 2022 میں بھی اسی طرح کی خصوصی مہمات کا اہتمام کیا تھا۔
وزارت خزانہ
مالی سال 23-2022 ء کی دوسری ششماہی کے لئے حکومت کا قرض لینے کا منصوبہ
حکومتِ ہند نے ریزرو بینک آف انڈیا کے ساتھ مشاورت سے مالی سال 23-2022 ء کی دوسری ششماہی  کے لئے اپنے قرض لینے کے پروگرام کو حتمی شکل دی ہے۔
مالی سال 23-2022 ء کے لئے متوقع 14.31 لاکھ کروڑ روپئے کے مجموعی بازار کے قرضے میں سے، حکومت ہند نے مالی سال 23-2022 ء کے دوران 14.21 لاکھ کروڑ روپئے قرض لینے کا فیصلہ کیا ہے۔ اسی مناسبت سے 5.92 لاکھ کروڑ روپئے کی بقایا رقم  مالی سال 23-2022 ء کی دوسری ششماہی میں  یونین بجٹ 23-2022 ء میں کئے گئے اعلان کے مطابق سوورین گرین بانڈز  کے اجراء کے ذریعے 16000 کروڑ روپئے سمیت تاریخ والی تمسکات کے ذریعے قرض لینے کا منصوبہ ہے ۔
5.76 لاکھ کروڑ  کا مجموعی بازار قرضہ 20 ہفتہ وار نیلامیوں کے ذریعے مکمل کیا جائے گا۔ مارکیٹ قرضہ 2، 5، 7، 10، 14، 30 اور 40 سال کی سیکیورٹیز پر محیط ہوگا۔ مختلف میچورٹیز کے تحت قرض لینے کا حصہ  یہ ہوگا: 2 سال ، 5 سال ، 7 سال ، 10 سال ، 14 سال ، 30 سال  اور 40 سال ۔ ایس جی آر بی کے اجراء کی تفصیلات کا الگ سے اعلان کیا جائے گا۔
حکومت ریڈیمپشن پروفائل کو ہموار کرنے کے لئے سوئچ آپریشنز جاری رکھے گی۔ 1,00,000 کروڑ روپئے کی بجٹ شدہ  سوئچ رقم میں سے ، 56,103 کروڑ روپئے کی سوئچ نیلامی پہلے ہی کی جا چکی ہے اور سوئچ نیلامیوں کی باقی رقم ایچ 2 میں منعقد کی جائے گی۔
حکومت نیلامی کے نوٹیفکیشن میں بتائی گئی سیکیورٹیز میں سے ہر ایک کے لئے 2,000 کروڑ روپئے تک کی اضافی سبسکرپشن کو برقرار رکھنے کے لئے گرین شو آپشن کا استعمال جاری رکھے گی۔ اس اختیار کے ذریعے جمع کی گئی رقم ایچ 2 : مالی سال 23-2022 کے لئے مجموعی اجرا کے 3 سے 5 فی صد تک اور مالی سال 23-2022 ء کے لئے مجموعی قرض لینے کی حد کے اندر ہوگی۔
مالی سال 23-2022 ء کی تیسری سہ ماہی  میں ٹریژری بلوں کے اجراء کے ذریعے سہ ماہی کے دوران  0.81 لاکھ کروڑ روپئے کے خالص قرضے کے ساتھ ہفتہ وار قرضہ 22,000 کروڑ روپئے ہونے کی توقع ہے ۔ سہ ماہی کے دوران منعقد ہونے والی ہر نیلامی کے ذریعے 91 ڈی ٹی بیز کے تحت 10,000 کروڑ روپئے ، 182 ڈی ٹی بیز کے تحت 6,000 کروڑ روپئے اور 364 ڈی ٹی بیز کے تحت 6,000 کروڑ روپئے جاری کئے جائیں گے۔
سرکاری کھاتوں میں عارضی مماثلتوں کا خیال رکھنے کے لئے، ریزرو بینک آف انڈیا نے مالی سال 23-2022 ء کی ایچ 2کے لئے ویز اینڈ مین ایڈوانسز  کی حد 50,000 کروڑ روپئے مقرر کی ہے۔
مزید تفصیلات وزارت خزانہ اور ریزرو بینک آف انڈیا کی ویب سائٹس پر دستیاب تفصیلی پریس ریلیز میں دیکھی جا سکتی ہیں۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔

U. No. 10836
(Visitor Counter : 130
کامرس اور صنعت کی وزارتہ
نیشنل اسٹارٹ اپ ایوارڈز 2020 کے نتائج کا 6 اکتوبر 2020 کو اعلان
نئی دہلی 05 اکتوبر :
نیشنل اسٹارٹ اپ ایوارڈز کے پہلے ایڈیشن کے نتائج ریلوے اور تجارت و صنعت کے وزیر جناب پیوش گوئل 6 اکتوبر ، 2020 کو سہ پہر 3:30 بجے ، نیشنل میڈیا سینٹر ، نئی دہلی میں جاری کریں گے۔ یہ ورچوئل عزت افزائی کی تقریب وزیر مملکت برائے تجارت و صنعت جناب سوم پرکاش کی موجودگی میں منعقد ہوگی۔ تقریب کو این آئی سی، مائی گو اور متعلقہ سوشل میڈیا چینلوں پر براہ راست طور پر ویب کاسٹ کیا جائے گا۔
صنعت اور داخلی تجارت کے فروغ کے محکمہ  نے امتیازی اسٹارٹ اپس اور ماحولیاتی نظام کو اہل بنانے والوں کی پہچان کرنے اور انعام دینے کے لئے اس پہلے قومی اسٹارٹ اپ ایوارڈز کا تصور کیا ہے۔ یہ اسٹارٹ اپ اختراعی مصنوعات یا حل اور اچھے کاروباری اداروں کی تعمیر کر رہے ہیں جن میں روزگار پیدا کرنے یا دولت جٹانے اور وسیع سماجی اثر کا مظاہرہ کرنے کا بہت زیادہ امکان ہے۔ کامیابی کا پیمانہ صرف سرمایہ کاروں کے لئے ہی مالی فوائد حاصل کرنا نہیں ہے بلکہ معاشرتی بھلائی میں بھی تعاون دینا ہے۔
ایوارڈز کے پہلے ایڈیشن میں 12 شعبوں میں درخواستیں طلب کی گئیں جن کی مجموعی طور پر 35 زمروں میں مزید ذیلی درجہ بندی کی گئی۔ یہ 12 شعبے زراعت ، تعلیم ، انٹرپرائز ٹیکنالوجی ، توانائی ، خزانہ ، خوراک ، صحت ، صنعت 4.0 ، خلا ، سیکیورٹی ، سیاحت اور شہری خدمات ہیں۔ ان کے علاوہ ، اسٹارٹ اپ کا انتخاب ان شعبوں سے بھی کیا جانا ہے جو دیہی علاقوں میں اثر پیدا کرتے ہیں ، خواتین کی قیادت والے اور تعلیمی کیمپس میں قائم ہیں۔
انعام جیتنے والے اسٹارٹ اپ کو 5 لاکھ کے نقد انعامات کے علاوہ ممکنہ پائلٹ پروجیکٹوں اور کام کے احکامات کے لئے متعلقہ سرکاری حکام اور کارپوریٹس کے سامنے اپنا حل پیش کرنے کا موقع بھی دیا جائے گا۔
ایک مضبوط اسٹارٹ اپ ماحولیاتی نظام ، ایک اہم انکیوبیٹر اور ایک ایکسیلیریٹر کو 15۔ 15 لاکھ روپے کا نقد انعام دیا جائے گا۔
امور صارفین، خوراک اور عوامی تقسیم کی وزارت
کابینہ نے پردھان منتری غریب کلیان ان یوجنا  میں مزید 6 ماہ  کی توسیع کو منظوری دی
غریبوں اور کمزوروں کو فائدہ پہنچانے کے لیے اقدام
پی ایم جی کے اے وائی کے تحت تقریباً 3.4 لاکھ کروڑ روپے کے مالیاتی اخراجات اور 1,000 لاکھ میٹرک ٹن سے زیادہ مفت اناج فراہم کیا گیا
نئی دہلی:26؍مارچ2022:معاشرے کے غریب اور کمزور طبقات کے تئیں تشویش اور حساسیت کو مدنظر رکھتے ہوئے وزیر اعظم جناب نریندر مودی کی صدارت میں مرکزی کابینہ نے پردھان منتری غریب کلیان ان یوجنا  اسکیم کو مزید چھ ماہ یعنی ستمبر 2022  تک بڑھا دیا ہے۔
پی ایم-جی کے اے وائی اسکیم کا پانچواں مرحلہ مارچ 2022 میں ختم ہونا تھا۔ یاد رہے کہ پی ایم-جی کے اے وائى دنیا کے سب سے بڑے خوراک تحفظ پروگرام کے طور پر اپریل 2020 سے نافذ العمل ہے۔
حکومت نے اب تک تقریباً 2.60 لاکھ کروڑ روپے خرچ کیے ہیں اور ستمبر 2022 تک اگلے 6 مہینوں میں مزید 80,000 کروڑ روپے خرچ کیے جائیں گے اور پی ایم-جی کے اے وائی کے تحت کل اخراجات تقریباً 3.40 لاکھ کروڑ روپے ہو جائیں گے۔
اس میں پورے ہندوستان میں تقریباً 80 کروڑ مستفیدین کا احاطہ کیا جائے گا اور پہلے کی طرح حکومت ہند کی طرف سے مکمل طور پر فنڈ فراہم کیا جائے گا۔
اگرچہ کووڈ 19 وبائی مرض میں نمایاں طور پر کمی آئی ہے اور معاشی سرگرمیاں زور پکڑ رہی ہیں، پی ایم-جی کے اے وائی میں یہ توسیع اس بات کو یقینی بنائے گی کہ صحت یابی کے وقت کے دوران کوئی غریب گھرانہ بغیر کھانے کے بستر پر نہ جائے۔
توسیع شدہ پی ایم-جی کے اے وائی کے تحت مستفیض ہونے والے ہر شخص کو قومی غذائی تحفظ ایکٹ  کے تحت اناج کے اس کے عام کوٹے کے علاوہ ہر ماہ اضافی 5 کلو گرام مفت راشن ملے گا۔ اس کا مطلب ہے کہ ہر غریب گھرانے کو راشن کی عام مقدار سے تقریباً دوگنا ملے گا۔
یہ بات اجاگر کرنے کے قابل ہے کہ حکومت نے پی ایم-جی کے اے وائی کے تحت پانچویں مرحلہ تک تقریباً 759 لاکھ میٹرک ٹن مفت اناج مختص کیا تھا۔ اس توسیع شدہ  کے تحت مزید 244 لاکھ میٹرک ٹن مفت اناج کے ساتھ پی ایم-جی کے اے وائی کے تحت مفت اناج کی مجموعی تقسیم اب 1,003 لاکھ میٹرک ٹن غذائی اجناس ہے۔
ایک ملک ایک راشن کارڈ  منصوبے کے تحت کسی بھی نقل مکانی کرنے والے مزدور یا مستفید ہونے والے شخص کو پورٹیبلٹی کے ذریعے مفت راشن کا فائدہ ملک بھر میں تقریباً 5 لاکھ راشن شاپس میں حاصل ہوسکتا ہے۔ اب تک 61 کروڑ سے زیادہ پورٹیبلٹی لین دین سے مستفید افراد کو ان کے گھروں سے دور فائدہ پہنچا ہے۔
صدی کی بدترین وبا کے باوجود حکومت کی جانب سے کسانوں کو سب سے زیادہ ادائیگی کے ساتھ اب تک کی سب سے زیادہ خریداری کی وجہ سے یہ ممکن ہوسکا ہے۔ زرعی کھیتوں میں اس ریکارڈ پیداوار کے لیے ہندوستانی کسان - ’ان داتا‘ واقعی تعریف کے مستحق ہیں۔
وزیراعظم کا دفتر
وزیر اعظم نریندر مودی کی اسرائیل کے وزیر اعظم کے ساتھ ٹیلی فون پر بات چیت
نئی دلّی، 12 مارچ / وزیر اعظم جناب نریندر مودی کو گزشتہ شام اسرائیل کے وزیر اعظم ہز ایکسی لینسی مسٹر بنجامن نیتن یاہو کی جانب سے ایک ٹیلی فون کال موصول ہوئی۔
دونوں رہنماؤں نے دونوں ملکوں کے درمیان باہمی تعلقات کی شاندار پیش رفت کا جائزہ لیا۔ انہوں نے کورونا وائرس۔ 19 کی وبا کے پس منظر میں عالمی صورت حال پر بھی تبادلہ خیالات کیا۔
وزارت دفاع
بھارتی فوج کے لئے آتم نربھر بھارت ابھیان کے تحت سافٹ ویئر ڈیفائنڈ ریڈیو کا قیام
- تمام فوجی کارروائیوں کے لئے ترسیل و ابلاغ بہت ضروری اور اہم ہوتا ہے۔ جنگ کے اوقات میں ہندوستانی فوج کے پاس کمیونیکشن کا واحد ذریعہ کمبیٹ نیٹ  ہی رہ جاتا ہے۔ موجودہ دور سے تعلق رکھنے والا ہندوستانی فوج کا سی این آر سسٹم صرف آواز کی ترسیل میں کام آتا ہے اور ڈیٹا منتقلی کی صلاحیت یا تو بالکل نہیں کے برابر ہے یا بہت کم ہے۔ فوجیوں کو نیٹ پر مرتکز میدان جنگ نئی ٹیکنالوجی سے حاصل شدہ فائدوں سے بہرہ ورک کرنے کے لئے موجودہ ریڈیوز کی جگہ جلد ہی اندرون ملک تیار کردہ سافٹ ویئر ڈیفائنڈ ریڈیو متعارف کرائے جائیں گے جو ڈیٹا منتقلی کی صلاحیت کے ساتھ ساتھ آواز کی صفائی کو بھی بڑھائیں گے اور ان سے پر شور ماحول میں بالکل طریقے سے ڈیٹا منتقلی کی جاسکے گی۔اس کے علاوہ مختلف لہروں کے نظام، سیکوریٹی اور بہتر ترسیل کو قائم رکھنے میں بھی مدد ملے گی۔جس کے ذریعہ ہندوستانی فوج کی کارروائیوں سے متعلق ضرورتوں کو پورا کیاجاسکے گا۔
- انڈین آرمی میک۔II زمرے کے تحت انتہائی ہائی فریکوینسی خرید کر اپنے کمیونی کیشن نظام کی تجدید کاری کے عمل میں مصروف ہے۔ کامیاب تعین قدر کے تاثرات کے بعد 18 ہندوستانی وینڈرس کو منصوبے کی منظوری کا حکم جاری کردیا گیا ہے تاکہ وہ اس کا پہلا نمونہ تیار کرسکیں۔ ڈی اے پی 2020 کے بائی زمرے کے التزامات کے مطابق اس کے پہلے نمونے کی کامیابی سے تیاری کے بعد اس کے تیار کرنے کا کنٹریکٹ کسی بھی فرم کو دیا جائے گا۔
- میک۔ II کے تحت وی / یو ایچ ایس ایف مین پیک ایس ڈی آر کی تیاری ہندوستانی فوج کے لئے ایک انقلابی قسم کی چیز ہوگی۔ یہ اقدام حکومت کی ‘‘ آتم نربھر بھارت’’ پالیسی کے ساتھ مطابقت رکھتا ہے اور جدید ترین ترسیل و ابلاغ کے نظام میں ‘‘خود اعتمادی’’ کی راہیں کھولے گا۔
وزیراعظم کا دفتر
وزیر اعظم نے بھوٹان کے راجہ عزت مآب جگمے کھیسر نام گیال وانگ چک سے ملاقات کی
وزیر اعظم جناب نریندر مودی نے آج نئی دہلی میں بھوٹان کے راجہ عزت مآب جگمے کھیسر نام گیال وانگ چک سے ملاقات کی۔
دونوں قائدین نے بھارت – بھوٹان کے مابین قریبی اور منفرد تعلقات کو مزید مضبوط بنانے کے لیے مختلف خیالات پر گفت و شنید کی۔ جناب مودی نے بھارت اور بھوٹان کے مابین تعلقات کو نئی شکل دینے کے سلسلے میں بھوٹان کے متعدد قائدین کے ذریعہ فراہم کی گئی رہنمائی کی بھی ستائش کی۔
ایک ٹوئیٹ میں وزیر اعظم نے کہا؛
’’بھوٹان کے عزت مآب راجہ سے گرمجوشانہ ملاقات کی۔ بھارت-بھوٹان کے مابین قریبی اور منفرد تعلقات کو مزید مضبوط بنانے کے لیے مختلف تصورات پر تبادلہ خیالات کیے۔ ہمارے تعلقات کو نئی شکل دینے کے لیے بھوٹان کے متعدد قائدین کے ذریعہ فراہم کی گئی رہنمائی کی ستائش کی۔‘‘
صحت اور خاندانی بہبود کی وزارت
کووڈ -19 کی تازہ ترین صورتحال
ملک گیر ٹیکہ کاری مہم کے تحت اب تک 219.15 کروڑکووڈ سے بچاؤ کے ٹیکے لگائے جاچکے ہیں ۔
گزشتہ 24 گھنٹوں کے دوران 593963 ٹیکے لگائے گئے۔
ہندوستان میں سردست زیر علاج مریضوں کی تعداد 26583 ہے۔
فی الحال زیر علاج مریضوں کی شرح 0.06 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 2594 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 440,68557 ہوگئی ہے۔
پچھلے 24 گھنٹوں کے دوران 2678 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح ((1.13 فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 8978 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 237952 ٹیسٹ کئے گئے۔
امور داخلہ کی وزارت
فوجداری قانون اصلاحات کمیٹی
نئی دلّی ،16 ستمبر / فوجداری قوانین مین اصلاحات کی تجویز پیش کرنے کے لئے دلّی کی نیشنل لاء یونیورسٹی کے وائس چانلسر کی صدارت میں ایک کمیٹی تشکیل دی گئی ہے ۔ اس کے علاوہ ، امورِ داخلہ کی وزارت نے ریاستوں کے وزرائے اعلیٰ ، مرکز کے زیرِ انتظام علاقوں کے گورنروں اور انتظامیہ، بھارت کے چیف جسٹس ، مختلف ہائی کورٹوں کے چیف جسٹس صاحبان ، بار کونسل آف انڈیا ، مختلف ریاستوں کی بار کونسلوں ، مختلف یونیورسٹیوں / قانونی اداروں سے بھی فوجداری قوانین میں جامع ترمیم پر تجاویز طلب کی ہیں ۔ موصولہ تجاویز اور اس موضوع پر حاصل ہونے والی کمیٹی کی رپورٹ پر امورِ داخلہ کی وزارت غور و خوض کرے گی اور تمام فریقوں کے ساتھ صلاح و مشورہ کرے گی ۔
یہ بات آج راجیہ سبھا میں امورِ داخلہ کے وزیر مملکت جناب جی کشن ریڈی نے ایک سوال کے تحریری جواب میں بتائی ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 5475
(Visitor Counter : 66
زراعت اور کاشتکاروں کی فلاح و بہبود کی وزارت
خریف مارکیٹنگ سیزن 2020-21 کے دوران ایم ایس پی کا نفاذ
نئی دہلی، 16 /نومبر 2020 ۔ رواں خریف مارکیٹنگ سیزن  21-2020 میں حکومت کے ذریعہ اپنی موجودہ ایم ایس پی اسکیم کے مطابق کسانوں سے ایم ایس پر خریف 21-2020 فصلوں کی حصولیابی کا کام جاری ہے۔
پنجاب، ہریانہ، اترپردیش، تلنگانہ، اتراکھنڈ، تمل ناڈو، چنڈی گڑھ، جموں و کشمیر ، کیرالا، گجرات اور آندھرا پردیش کی ریاستوں اور مرکز کے زیر انتظام علاقوں میں خریف 21-2020 کے لئے دھان کی حصولیابی کا کام جاری ہے۔ اس سلسلے میں 15 نومبر 2020 تک 281.28 ایل ایم ٹی سے زیادہ دھان کی خریداری کی گئی جبکہ گزشتہ سال کی اسی مدت میں 233.89 ایل ایم ٹی کی خریداری کی گئی تھی جس سے گزشتہ سال کے مقابلے میں 20.25 فیصد اضافے کا پتہ چلتا ہے۔ 281.28 ایل ایم ٹی کی مجموعی خریداری میں سے اکیلے پنجاب سے 196.13 ایل ایم ٹی کی خریداری کی گئی ہے جو کہ مجموعی خریداری کا 69.73 فیصد ہے۔
موجودہ خریف مارکیٹنگ سیزن میں 53105.70 کروڑ روپئے کی کم از کم امدادی قیمت پر خریداری سے تقریباً 24.14 لاکھ کسانوں کو فائدہ ہوا ہے۔
اس کے علاوہ ریاستوں کی تجاویز کی بنیاد پر خریف مارکیٹنگ سیزن 2020 میں تمل ناڈو، کرناٹک، مہاراشٹر، تلنگانہ، گجرات، ہریانہ، اترپردیش، اڈیشہ، راجستھان اور آندھرا پردیش ریاستوں سے پرائس سپورٹ اسکیم  کے تحت 45.10 ایل ایم ٹی دالوں اور تلہن کی خریداری کو منظوری دی گئی۔ اس کے علاوہ آندھرا پردیش، کرناٹک، تمل ناڈو اور کیرالہ ریاستوں کے لئے 1.23 ایل ایم ٹی ناریل  کی خریداری کو منظوری دی گئی۔ دیگر ریاستوں / مرکز کے زیر انتظام علاقوں کے معاملے میں پی ایس ایس کے تحت دالوں،تلہن اور ناریل کی خریداری کے لئے تجاویز موصول ہونے پر منظوری دی جائے گی، تاکہ ریاست کے ذریعہ نامزد کی گئیں خریداری ایجنسیوں کے ذریعہ مرکزی نوڈل ایجنسیاں متعلقہ ریاستوں / مرکز کے زیر انتظام علاقوں میں نوٖٹیفائی کی گئی فصل کی مدت کے دوران بازار کی شرح ایم ایس پی سے کم ہونے کی صورت میں سال 21-2020 کے لئے نوٹیفائی کی گئی ایم ایس پی پر براہ راست رجسٹرڈ کسانوں سے ان فصلوں کے ایف اے کیو گریڈ کی خرید کرسکیں۔
حکومت نے 15 نومبر 2020 تک اپنی نوڈل ایجنسیوں کے ذریعہ 58623.22 ایم ٹی مونگ، اڑد، مونگ پھلی اور سویابین، جس کی ایم ایس پی مالیت 315.78 کروڑ روپے ہے، کی خریداری کی ہے، جس سے تمل ناڈو، مہاراشٹر، گجرات ، ہریانہ اور راجستھان کے 34149 کسانوں کو فائدہ ملا ہے۔ جبکہ گزشتہ سال اسی مدت کے دوران 33976.48 میٹرک ٹن کی خریداری کی گئی تھی ، جس سے دالوں اور تلہن کی خریداری میں 72.54 فیصد کے اضافے کا پتہ چلتا ہے۔
اسی طرح 5089 ا یم ٹی ناریل  جس کی ایم ایس پی مالیت 52.40 کروڑ روپے ہے، کی خرید کی گئی جس سے 15 نومبر 2020 تک کرناٹک اور تمل ناڈو کے 3961 کسانوں کو فائدہ ملا ہے، جبکہ گزشتہ سال کی اسی مدت کے دوران 293.34 ایم ٹی ناریل کی خریداری کی گئی تھی۔ ناریل اور اڑد کے معاملے میں ان کی پیداوار والی بیشتر ریاستوں میں شرحیں ایم ایس پی سے زیادہ چل رہی ہیں۔ متعلقہ ریاست/ مرکز کے زیر انتظام علاقہ کی حکومتیں خریف دالوں اور تلہن کے معاملے میں فصلوں کے آمد پر متعلقہ ریاستوں کے ذریعہ مقررہ تاریخ سے خریداری شروع کرنے کےلئے ضروری انتظامات کررہی ہیں۔
پنجاب، ہریانہ، راجستھان، مدھیہ پردیش ، تلنگانہ، آندھرا پردیش، مہاراشٹر اور گجرات ریاستوں میں ایم ایس پی کے تحت کپاس کی خرید کا کام بخوبی جاری ہے۔ 15 نومبر 2020 تک 4187.05 کروڑ روپے مالیت کی 1465847 کاٹن گانٹھوں کی خریداری کی جاچکی ہے،جس سے 286547 کسانوں کو فائدہ ملا ہے۔
وزارت آیوش
آیوش کی صنعت کا فروغ
ریسرچ اینڈ انفارمیشن سسٹم فار ڈیولپنگ کنٹریز  کے تحت فورم آن انڈین ٹریڈیشنل میڈیسن  کے ذریعہ آیوش سیکٹر پر تحقیقی رپورٹ کے مطابق، سر دست آیوش کی صنعت کا مارکیٹ سائز 2020 ء میں 18.1 ارب امریکی ڈالر  ہے ، جب کہ یہ 15-2014 ء میں 2.85 ارب امریکی ڈالر تھا   ۔
وزارت نے آیوش میں بین الاقوامی تعاون کے فروغ کے لئے ایک مرکزی سیکٹر اسکیم  تیار کی ہے ، جس کے تحت آیوش کی وزارت آیوش مصنوعات اور خدمات کی برآمد کو فروغ دینے کے لئے بھارتی آیوش مینوفیکچررز/ آیوش سروس فراہم کرنے والوں کو مدد فراہم کرتی ہے۔ اس کا مقصد آیوش نظام طب کے بین الاقوامی فروغ، ترقی اور پہچان میں سہولت فراہم کرنا؛ بین الاقوامی سطح پر فریقین اور آیوش کی مارکیٹ کی ترقی کو فروغ دینا؛ بیرونی ممالک میں آیوش اکیڈمک چیئرز کے قیام اور بین الاقوامی سطح پر آیوش سسٹم آف میڈیسن کے بارے میں بیداری اور دلچسپی کو فروغ دینے اور مضبوط کرنے کے لئے تربیتی ورکشاپ/ سمپوزیم کے انعقاد کے ذریعے ماہرین تعلیم اور تحقیق کو فروغ دینا ہے ۔
آیوش کی وزارت نے تجارت اور صنعت کی وزارت کے تعاون سے آیوش ایکسپورٹ پروموشن کونسل قائم کی ہے ، جو آیور وید، ہومیو پیتھی، سدھا، سووا رِگپا اور یونانی نظاموں اور آیوش سسٹم کی خدمات کی ادویات اور مصنوعات کے لئے قائم کی گئی ہے۔
ریسرچ اینڈ انفارمیشن سسٹم فار ڈیولپنگ کنٹریز  کی ’ بھارت میں آیوش سیکٹر: امکانات اور چیلنجز ‘ پر رپورٹ کے مطابق ، ہربل سیکٹر کی عالمی مارکیٹ کا سائز 2020 ء میں 657.5 ارب امریکی ڈالر  لگایا گیا تھا۔ مجموعی برآمدات کے لحاظ سے، بھارت کی کل آیوش بر آمدات 2014 ء میں 1.09 ارب امریکی ڈالر  سے بڑھ کر 2020 ء میں 1.54 ارب امریکی ڈالر  ہوگئی ہے۔
آیوش کی وزارت نے عالمی سطح پر برآمدات کو آگے بڑھانے کے لئے درج ذیل اقدامات کئے ہیں:-
- وزارت نے غیر ملکی ممالک کے ساتھ روایتی طب اور ہومیوپیتھی کے شعبے میں تعاون کے لئے 24 ممالک سے مفاہمت ناموں پر دستخط کئے ہیں۔
- بین الاقوامی اداروں کے ساتھ 40 مفاہمت کی یادداشتوں پر دستخط کئے گئے ہیں تاکہ باہمی تحقیق/تعلیمی تعاون شروع کیا جا سکے۔
- بیرونی ممالک میں آیوش اکیڈمک چیئرز کے قیام کے لئے بین الاقوامی اداروں کے ساتھ 15 مفاہمت ناموں پر دستخط کئے گئے ہیں۔
- آیوش کی وزارت نے 35 غیر ملکی ممالک میں 39 آیوش انفارمیشن سیل کے قیام کے لئے تعاون فراہم کیا ہے۔
- ’’ آیوش ایکسپورٹ پروموشن کونسل ‘‘ کو کمپنیز ایکٹ 2013 ء کے سیکشن 8 کے تحت 4 اپریل ، 2022 ء کو آیوش کی وزارت کے تحت کارپوریٹ امور کی وزارت کے تعاون سے بیرون ملک آیوش مصنوعات کی رجسٹریشن میں حائل رکاوٹوں سے نمٹنے اور مارکیٹ کے مطالعات اور تحقیقی سرگرمیاں انجام دینے کے لئے رجسٹر کیا گیا ہے۔ ۔
- آیو وید کے ذریعے کووڈ - 19 سے نمٹنے کی خاطر طبی تحقیقی مطالعات کے لئے برطانیہ کے لندن اسکول آف ہائجین اینڈ ٹراپیکل میڈیسن  اور جرمنی کے فرینک فرٹر اننو ویشن زینٹرم بایو ٹیکنالوجی جی ایم بی ایچ  ،فرینک فرٹ کے ساتھ مفاہمت ناموں پر دستخط کئے گئے ہیں۔
- ڈبلیو ایچ او-جی ایم پی  31 آیورویدک دوائیوں کے مینوفیکچررز کو دیا گیا ہے تاکہ آیوروید، سدھا، اور یونانی اور ہومیوپیتھی ادویات کی برآمد میں آسانی پیدا کی جا سکے ۔
یہ معلومات آیوش کے وزیر جناب سربانند سونووال نے آج راجیہ سبھا میں ایک سوال کے تحریری جواب میں فراہم کیں ۔
۔۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔
 
U. No. 3053
(Visitor Counter : 66
امور داخلہ کی وزارت
مرکزی وزیر داخلہ جناب امت شاہ نے آج نئی دہلی میں نئی پارلیمنٹ کی عمارت کا سنگ بنیاد رکھنے کی ستائش کی ہے
نئی پارلیمنٹ ہاؤس کا سنگ بنیاد، ہماری تاریخ میں ایک سنہرا دن ہے
میں اس شاندار موقع پر وزیراعظم کو مبارک باد پیش کرتا ہوں
پارلیمنٹ ہاؤس جمہوریت میں ہمارے اعتقاد کی علامت ہے، جو ہمیں آزادی اور اس کے لئے جہدو جہد کی قدر کی یاد دہانی کرا تا ہے اور ہمیں قوم کی خدمت کرنے کے لئے تحریک فراہم کرتا ہے
نیا پارلیمنٹ ہاؤس ایک خود کفیل ہندوستان کی علامت بنے گا ، جو ہمارے شہریوں کی امیدوں اور خواہشات کو پورا کرنے کا گہوارہ ہوگا
نئی دہلی ،10؍ دسمبر 2020: مرکزی وزیر داخلہ جناب امت شاہ نے آج نئی دہلی میں نئی پارلیمنٹ کی عمارت کا سنگ بنیاد رکھنے کی سراہنا کی ہے۔ اپنے ٹوئیٹ میں مرکزی وزیر داخلہ نے کہا کہ ‘‘ نئی پارلیمنٹ ہاؤس کی سنگ بنیاد رکھنا ہماری تاریخ میں ایک سنہرا دن ہے۔ میں اس شاندار موقع پر وزیراعظم کو مبارک باد پیش کرتا ہوں۔’’
‘‘پارلیمنٹ ہاؤس جمہوریت میں ہمارے اعتقاد کی علامت ہے جو ہمیں آزادی اور اس کے لئے جہدو جہد کی قدر کی یاد دہانی کرا تا ہے اور ہمیں قوم کی خدمت کرنے کے لئے تحریک فراہم کرتا ہے۔ نیا پارلیمنٹ ہاؤس ایک خود کفیل ہندوستان کی علامت بنے گا ، جو ہمارے شہریوں کی امیدوں اور خواہشات کو پورا کرنے کا گہوارہ ہوگا۔’’
‘‘مودی سرکار ملک کے غریب اور محروم طبقات کو با اختیار بنانے کے تئیں مکمل طو رپر پابند اور پُرعزم ہے اور یہ نیا پارلیمنٹ ہاؤس، اس عہد کے تئیں ہمارے عزم کا مظہر ہوگا۔’’
وزارت دفاع
بحریہ نے بیڑے میں ملک میں تیار ٹور پیڈو ڈکائے سسٹم شامل کیا
نئی دہلی،26جون 2020/ ہندستانی بحریہ کی اینٹی سبمیرن جنگی صلاحیت کو آج جنگی بیڑے کے تمام مورچوں سے گولہ باری کرنے کی صلاحیت رکھنے والے جدید ترین ٹور پیڈو ڈکائے سسٹم ماریچ کو بیڑے میں ایک قرار داد کے ساتھ شامل کئے جانے کے ساتھ ہی بڑا استحکام اور مضبوطی ملی۔ اس اینٹی ٹور پیڈوڈکائے سسٹم کاڈیزائن اور تشکیل ڈی آر ڈی او لیبارٹری  میں کیا گیا۔ سرکاری شعبے کی دفاعی صنعت بھارت الیکٹرانکس لمیٹیڈ اس ڈکائے سسٹم کی مینوفیکچرنگ کا کام کرے گا۔ اس سسٹم کا ڈھانچہ/ اسٹرکچر  کو ایک معروف بحریہ کے پلیٹ فارم پر نصب کیا گیا تھا جہاں اس نے تمام استعمال کرنے والوں کے جانچ معیارات کو کامیابی کے ساتھ پورا کیا اور بحریہ کے لئے لازمی اہلیت کے مطابق اپنی خصوصیات کا مظاہرہ کیا۔
ٹور پیڈو ڈکائےسسٹم کا بحریہ کےجنگی بیڑےمیں شامل کیا جانا نہ صرف دفاعی ٹیکنالوجی کے ملک میں فروغ کے لئے ہندستانی بحریہ اور ڈی آر ڈی او کے مشترکہ عزم کا مظاہرہ کرتا ہے بلکہ سرکاری میک ان انڈیا پہل اور جدید ٹکنالوجی میں خود اعتماد کی حاصل کرنے کے ملک کے عزم کی بھی بڑی حوصلہ افزائی کرتا ہے۔
م ن۔ ش ت ۔ ج
Uno-3542
(Visitor Counter : 162